Legovanie

Legovanie je pridávanie legujúcich prísad do vsádzky alebo do tekutého kovu, aby sa dosiahlo predpísané chemické zloženie.legovanie. In: Všeobecný encyklopedický slovník, 2002 Tento postup je dôležitý napríklad pri spracovaní ocele. Pri zlievaní drahých kovov označuje legovanie primiešanie prísady na dosiahnutie požadovanej rýdzosti, farby a pod.

 Legovanie ocele 
Legovaná oceľ vzniká pridaním iných kovov (prvkov) do ocele s nízkym obsahom uhlíka. Najčastejšie je to molybdén, mangán, nikel, chróm, vanád a kremík. Prvky s nízkou afinitou ku kyslíku je možné pridávať do vsádzky, reaktívnejšie po ukončení tavenia.legování oceli. In: Malá československá encyklopedie III I-L. 1. vyd. Praha: Academia, 1986. s. 755.

Rozlišujú sa:
 nízkolegované (do 5 % iných kovov)
 stredne legované (do 10 % iných kovov)
 vysokolegované ocele (nad 10 % iných kovov)

 Referencie 

 Zdroj 

Kategória:Technológie v metalurgii